钦定古今图书集成/明伦汇编/氏族典/第061卷 > 《廖用贤尚友录》 > 余旺
## 钦定古今图书集成/明伦汇编/氏族典/第061卷 > 《廖用贤尚友录》 > 余旺

按《尤溪县志》：“旺，城西人。八世祖箴，仕南唐，以大理评
事判尤溪，遂卜居焉。绍兴中，寇叶亮犯境，旺率乡兵
御之，没于阵。民感其德，立祠祀焉。凡札瘥旱涝祷之，
其应如响。绍定间，汀寇蹂躏至小洛中，宵闻金鼓声
惊遁，盖神兵也。事闻，赐额曰‘忠显’。”